b'\n_START_ARTICLE_\nSavijev netopir\n_START_SECTION_\nOpis\n_START_PARAGRAPH_\nSavijev netopir zraste v dol\xc5\xbeino med 4 in 5,4\xc2\xa0cm, razpon prhuti ima okoli 22\xc2\xa0cm, tehta pa med 5 in 10 g. Prehranjuje se z razli\xc4\x8dnimi lete\xc4\x8dimi no\xc4\x8dnimi \xc5\xbeu\xc5\xbeelkami, ki jih lovi s pomo\xc4\x8djo eholokacije na frekvencah med 31 in 35\xc2\xa0kHz.\n_START_SECTION_\nRaz\xc5\xa1irjenost\n_START_PARAGRAPH_\nSavijev netopir je izvirno sredozemska vrsta, a se je v zadnjih desetletjih raz\xc5\xa1iril v Srednjo in Zahodno Evropo in dosegel celo \xc5\xa0kotsko in severno Nem\xc4\x8dijo. V Sloveniji je nekdaj za najsevernej\xc5\xa1e obmo\xc4\x8dje Savijega netopirja veljala \xc5\xa1ir\xc5\xa1a okolica Grosupljega, a so ga konec oktobra 2010 na\xc5\xa1li tudi v Kranju, izpri\xc4\x8dan pa je tudi v vzhodni Sloveniji. V te kraje najverjetneje zahaja med jesenskimi selitvami.'